ΓΡΑΠΤΗ ΕΡΩΤΗΣΗ E-2351/99

υποβολή: Rosa Migulez Ramos (PSE) προς το Συμβούλιο

(13 Δεκεμβρίου 1999)

Θέμα: Το μέλλον της ευρωπαϊκής ναυπηγικής βιομηχανίας

Μετά την κρίση του 1973, τα ευρωπαϊκά ναυπηγείαπέστησαν πολλές αναδιαρθρώσεις που είχαν ως συνέπεια την απώλεια θέσεων εργασίας και την είσοδο σε κρίση περιφερειών των οποίων η ευημερία συνδεόταν με τη δραστηριότητα αυτή και τη δράση της ως ατμομηχανής για τουςπόλοιπους τομείς της οικονομίας. Οι τιμές, όπως αναγνωρίζει η ίδια η Επιτροπή, συνεχίζουν την πτωτική τους πορεία. Η τιμή των νεότευκτων σκαφών έπεσε, μεταξύ Ιανουαρίου 1997 και Μαρτίου 1999, από 15 έως 31,5 %. Η κατάσταση αυτή εξηγείται, σε μεγάλο βαθμό, από το γεγονός ότι ορισμένες ασιατικές χώρες, κυρίως η Νότια Κορέα, πωλούν τα προϊόντα τους με ζημία, σε τιμές που μερικές φορές είναι έως και κατά 30 % χαμηλότερες των αντίστοιχων τιμών στην Ευρώπη, χάρις σε σημαντικές επιδοτήσεις οι οποίες επιτρέπουν τη διατήρηση αυτού του εμπορικού ντάμπιγκ.

Πέραν των διστακτικών ενεργειών τις οποίες ανακοίνωσε το Συμβούλιο Υπουργών Βιομηχανίας στις 9 Νοεμβρίου, ποια επείγοντα μέτρα είναι διατεθειμένη να λάβει η Επιτροπήπέρ των ευρωπαϊκών ναυπηγείων σε κρίση, ώστε να διασφαλισθεί η επιβίωσή τους;

Έλαβε η Επιτροπήπόψη της το διεθνές περιβάλλον, που κυριαρχείται από τις ανέντιμες πρακτικές της Νότιας Κορέας, όταν αποφάσισε, θεωρώντας το κρατική επιδότηση, να ζητήσει την επιστροφή ποσού 18 δισεκ. 451 εκατ. πεσετών που είχαν χορηγηθεί ως φορολογικές πιστώσεις στον τομέα της ναυπηγικής βιομηχανίας στην Ισπανία;

Ποια μέτρα προτίθεται να λάβει η Επιτροπή για τη διασφάλιση των θέσεων απασχόλησης στον ναυπηγικό τομέα της Ευρωπαϊκής Ένωσης; Πώς σκέπτεται να προστατεύσει το μέλλον του τομέα αυτού, από τον οποίο εξαρτώνται χιλιάδες μισθωτοί;

Ποιες είναι οι προτάσεις της Επιτροπής για τον πρώτο γύρο διαπραγματεύσεων που θα διεξαχθεί στο Σιάτλ περί τα τέλη του έτους, με στόχο την προστασία της ευρωπαϊκής ναυπηγικής βιομηχανίας από τις ανέντιμες πρακτικές τρίτων χωρών;

Κοινή απάντηση στις γραπτές ερωτήσεις Ε-2290/99, 2311/99, E-2351/99

(13 Μαρτίου 2000)

1. Εις απάντηση προς τις ερωτήσεις και τις εύλογες ανησυχίες των αξιότιμων βουλευτών, το Συμβούλιοπενθυμίζει κατ' αρχάς ότι

- εν γένει, το καθεστώς των ενισχύσεων προς τη ναυπηγική βιομηχανία διέπεται από τις διατάξεις του κανονισμού (ΕΚ) αριθ. 1540/98 του Συμβουλίου της 29ης Ιουνίου 1998(1),

- ειδικότερα, σύμφωνα με τον κανονισμό (ΕΚ) αριθ. 1013/97 του Συμβουλίου της 2 Ιουνίου 1997(2), η Επιτροπή ενέκρινε ενισχύσειςπέρ ορισμένωνπό αναδιάρθρωση ναυπηγίων στη Γερμανία και την Ισπανία.

2. Κατά τη σύνοδο που πραγματοποίησε στις 9 Νοεμβρίου 1999, το Συμβούλιο «Βιομηχανία» έλαβε γνώση δύο χωριστών εκθέσεων της Επιτροπής που αφορούν αντίστοιχα

- την κατάσταση της παγκόσμιας ναυπηγικής βιομηχανίας (έκθεση που καταρτίσθηκε σύμφωνα με το άρθρο 12 του κανονισμού (ΕΚ) αριθ. 1540/98),

- τον έλεγχο των προγραμμάτων αναδιάρθρωσης των ναυπηγείων στη Γερμανία και την Ισπανία (4η έκθεση που καταρτίσθηκε σύμφωνα με το άρθρο 2 του κανονισμού (ΕΚ) αριθ. 1013/97).

3. Στο τέλος των εργασιών του επ' αυτού του σημείου, το Συμβούλιο ενέκρινε συμπεράσματα σχετικά με την κατάσταση της παγκόσμιας ναυπηγικής βιομηχανίας, εκ των οποίων επισημαίνονται ειδικότερα, και συνοπτικά, τα ακόλουθα σημαντικά στοιχεία:

- η ανησυχία που εξέφρασε το Συμβούλιο για την κρίση που διέρχεται αυτός ο τομέας λόγω του πλεονάζοντος δυναμικού και της πρακτικής των πολύ χαμηλών τιμών που εφαρμόζει η Δημοκρατία της Κορέας, καθώς και το αίτημά του προς την Επιτροπή να επαναλάβει το διάλογο με αυτή τη χώρα προκειμένου να τεθεί ένα τέρμα σ' αυτές τις αθέμιτες ανταγωνιστικές πρακτικές,

- η πρόσκληση προς τη βιομηχανία, τα κράτη μέλη και την Επιτροπή να συγκεντρώσουν όσο το δυνατόν περισσότερα αποδεικτικά στοιχεία αυτής της αντιανταγωνιστικής συμπεριφοράς, προκειμένου να αναληφθεί η κατάλληλη δράση στο πλαίσιο του ΠΟΕ,

- η επείγουσα έκκληση προς το ΔΝΤ και την Παγκόσμια Τράπεζα να ερευνήσουν εάν τηρούνται οι όροι βάσει των οποίων χορηγήθηκε η ενίσχυση στη Δημοκρατία της Κορέας μετά την οικονομική κρίση,

- πρόσκληση προς την Επιτροπή και τα κράτη μέλη να καταβάλουν νέες προσπάθειες στο πλαίσιο των αρμόδιων διεθνών οργανισμών, συμπεριλαμβανομένου του ΟΟΣΑ, ώστε να εφαρμοστούν χωρίς καθυστέρηση κανόνες που να εξασφαλίζουν το θεμιτό ανταγωνισμό.

Τέλος, ολοκληρώνοντας τα συμπεράσματά του, το Συμβούλιο εξέφρασε την ικανοποίησή του για την απόφαση της Επιτροπής να εκπληρώσει τιςποχρεώσεις της σύμφωνα με το άρθρο 12 του προαναφερθέντος κανονισμού αριθ. 1540/98(3), και να τουποβάλει σχετική έκθεση μόλις παραστεί ανάγκη.

Το Συμβούλιο,πό τη σύνθεσή του ως Συμβουλίου Βιομηχανίας, προτίθεται να εγγράψει το παρόν σημείο στην ημερήσια διάταξη της 18ης Μαΐου 2000.

(1) ΕΕ L 202 της 18.7.1998, σελ. 1 έως 10.

(2) ΕΕ L 148 της 6.6.1997, σελ. 1 έως 3.

(3) «Άρθρο 12Η Επιτροπή θαποβάλλει στο Συμβούλιο τακτικά έκθεση για την κατάσταση που επικρατεί στην αγορά και εκτίμηση περί του αν τα ευρωπαϊκά ναυπηγεία θίγονται από αντιανταγωνιστικές πρακτικές. Αν διαπιστωθεί ότι η βιομηχανία παραβλάπτεται από οποιεσδήποτε τέτοιες πρακτικές, η Επιτροπή θα προτείνει στο Συμβούλιο, εφόσον ενδείκνυται, μέτρα για την αντιμετώπιση του προβλήματος.Η πρώτη έκθεση θαποβληθεί στο Συμβούλιο το αργότερο την 31η Δεκεμβρίου 1999.».